
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 2.12.2020 година
 за изменение на Регламент (ЕС) No 234/2011 на Комисията от 10 март 2011 г. за прилагане на Регламент (ЕО) No 1331/2008 на Европейския парламент и на Съвета за установяване на обща разрешителна процедура за добавките в храните, ензимите в храните и ароматизантите в храните
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1331/2008 на Европейския парламент и на Съвета от 16 декември 2008 г. за установяване на обща разрешителна процедура за добавките в храните, ензимите в храните и ароматизантите в храните
 1
 , и по-специално член 9, параграф 1 от него,
 като има предвид, че:
 (1)В Регламент (ЕО) No 1331/2008 са уредени процедурните правила за актуализацията на списъците с вещества, чието предлагане на пазара е разрешено в Съюза съгласно Регламент (ЕО) No 1333/2008 на Европейския парламент и на Съвета
 2
 , Регламент (ЕО) No 1332/2008 на Европейския парламент и на Съвета
 3
 и Регламент (ЕО) No 1334/2008 на Европейския парламент и на Съвета
 4
 („секторните законодателни актове в областта на храните“).
 (2)Регламент (ЕС) No 234/2011 на Комисията
 5
 урежда съдържанието, изготвянето и представянето на заявления за актуализация на списъците на Съюза в съответствие с всеки отделен секторен законодателен акт в областта на храните. В посочения регламент се предвиждат подробни правила за проверка на валидността на заявленията за добавки в храните, ензими в храните и ароматизанти в храните, както и за вида информация, която трябва да бъде включена в становището на Европейския орган по безопасност на храните („Органа“).
 (3)С Регламент (ЕО) 2019/1381 на Европейския парламент и на Съвета
 6
 бяха изменени Регламент (ЕО) No 178/2002 на Европейския парламент и на Съвета
 7
 и Регламент (ЕО) No 1331/2008. Целта на тези изменения беше да се увеличи прозрачността и устойчивостта на оценката на ЕС на риска във всички области на хранителната верига, в които Органът предоставя научна оценка на риска, включително в областта на добавките в храните, ензимите в храните и ароматизантите в храните.
 (4)По отношение на пускането на пазара на добавки в храните, ензими в храните и ароматизанти в храните и на хранителни съставки с ароматични свойства за влагане във или върху храни, с изменението на Регламент (ЕО) No 178/2002 бяха въведени нови разпоредби, наред с другото, относно предоставянето от служителите на Органа, по искане на потенциален заявител, на общи съвети преди подаването на заявление, относно задължението за уведомяване за изследвания, възложени или проведени от стопанските субекти в подкрепа на заявлението, както и относно последиците от неспазването на това задължение. С него също така бяха въведени разпоредби относно публичното оповестяване от Органа, на ранен етап от процеса на оценка на риска, на всички научни данни, изследвания и друга информация в подкрепа на заявленията, с изключение на поверителна информация, последвано от консултация с трети страни. С измененията се определят също специфични процедурни изисквания по отношение на подаването на искания за поверителност и оценяването им от Органа, във връзка с информация, предоставена от заявител, когато Комисията изисква становището на